<classify> Mashindano hayo ambayo yatashirikisha nchi za Kenya, Uganda, Sudan Kusini, Rwanda, Eritrea, Ethiopia, Zanzibar, Sudan na wenyeji Tanzania Bara, yatafanyika kuanzia kesho kwenye Uwanja wa Taifa, Dar es Salaam.Mmoja wa makocha wa timu ya Tanzania Bara Mwinga Mwanjala alisema kuwa kwa upande wao timu yao wameiandaa vizuri na wako tayari kwa mashindano hayo.Alisema wana matumaini ya kufanya vizuri kutokana na maandalizi waliyoyafanya, ambayo yanawapa jeuri ya kujiamini kutamba katika mashindano hayo.Alisema timu hiyo ambayo ilipiga kambi kwa wiki kadhaa katika hosteli ya Filbert Bayi iliyopo Mkuza Kibaha, leo itaondoka na kwenda katika hosteli ya Jeshi la Wokovu, ambako itakuwa hapo hadi mwisho wa mashindano.Alisema timu zingine nazo zitafikia hapo ambako ni karibu kabisa na uwanja ambao timu hizo itashindania kuwania medali za ushindi. Naye Kaimu Katibu Mkuu wa Riadha Tanzania RT, Ombeni Zavalla alisema timu za Somalia, Rwanda, Ethiopia, Eritrea na Djibout zimewasili tayari kwa mkutano wa leo na mashindano yatakayoanza kesho.  <topic>: MICHEZO 